(uutinen jatkuu alla)

Lähetyksen pääosassa ovat asiakkaiden jouluostokset: millaisia lahjoja suomalaiset hankkivat ja mitä herkkuja he joulupöytäänsä valitsevat?

– Hihna-ilmiön ympärille on kahden vuoden aikana syntynyt sitoutunut hihnaheimo. Sadat tuhannet ihmiset ovat hurmioituneet Hihnasta juhannuksena ja itsenäisyyspäivänä . Nyt näemme ensimmäisen Jouluhihnan, kaupallinen johtaja Ilkka Alarotu S-ryhmän vähittäiskaupasta kertoo.

Miljoonayleisön keränneen Hihnan suosiota on vaikea selittää. Se on yhteisöllisyyttä, se on viihdettä ja Hihnan voi halutessaan nähdä myös taiteena.

– Hihna kutkuttaa ihmisiä ehkä samalla tavalla kuin maailmanlaajuiseksi ilmiöksi kasvavat Autonomous Sensory Meridian Response eli ASMR-videot. Hihnakin on rauhallista, meditatiivista irtautumista arjesta, kuvailee tarinallistaja Marko Kulmala S-ryhmän vähittäiskaupasta.

Jouluhihnalla luvassa odottamattomia yllätyksiä

Hihnassa on ollut joka kerta mukana uusia yllätyselementtejä ja niin on myös Jouluhihnassa. Kuten yllätysten kanssa on tapana, niitä ei paljasteta etukäteen.